Ιωσήφ Βεντσεσλάβος Α΄ του Λίχτενσταϊν

Ο Ιωσήφ Βεντσεσλάβος Α΄ (Josef Wenzel Lorenz, 9 Αυγούστου 1696 – 10 Φεβρουαρίου 1772) ήταν πρίγκιπας του Λίχτενσταϊν μεταξύ των ετών 1712 ως 1718, 1732 ως 1745, και 1748 ως 1772. 

Βιογραφία
Γεννημένος στην Πράγα στις 9 Αυγούστου 1696, ήταν ο μεγαλύτερος γιος του Φίλιππου-Εράσμου του Λίχτενσταϊν (1664–1704) και της Χριστίνας-Θηρεσίας του Λέβενσταϊν-Βέρτχαϊμ-Ρόσφορτ (1665–1730).http://www.findagrave.com/cgi-bin/fg.cgi?page=gr&GRid=45221248 Ήταν, επίσης, ανιψιός του Αντωνίου-Φλωριανού πρίγκιπα του Λίχτενσταϊν.

Στις 19 Απριλίου 1718 νυμφεύτηκε την εξαδέλφη του Άννα-Μαρία (1699-1753), κόρη του Αντωνίου-Φλωριανού.http://www.deutsche-biographie.de/sfz51267.html Μαζί απέκτησαν 5 παιδιά, εκ των οποίων κανένα δεν επέζησε πέραν της βρεφικής του ηλικίας.http://www.unofficialroyalty.com/royal-burial-sites/liechtenstein-burial-sites/

Ο Ιωσήφ ήταν ένας ικανός στρατιωτικός, συμμετέχοντας σε πολεμικές εκστρατείες. Το 1745 έγινε Τζενεραλίσιμο στην Ιταλία και το επόμενο έτος συμμετείχε στη νικηφόρα Μάχη της Πλακεντίας. Το 1753 έγινε διοικητής στην Ουγγαρία. Ένα από τα μέγιστα επιτεύγματα της σταδιοδρομίας του θεωρείται η αναδιοργάνωση του πυροβολικού των Αψβούργων, κάτι που έπραξε κυρίως με δικά του έξοδα.

Μεταξύ των ετών 1735 και 1736 ήταν αυτοκρατορικός απεσταλμένος στο Βερολίνο και μεταξύ του 1738 και του 1741 ήταν πρεσβευτής στο Παρίσι. Το 1760 συνόδευσε τη μελλοντική νύφη τού Ιωσήφ Β΄ των Αψβούργων στη Βιέννη.http://www.habsburger.net/en/media/hyacinth-rigaud-prince-joseph-wenzel-liechtenstein-painting-1740?language=en

Ο Ιωσήφ κατόρθωσε να κυβερνήσει το Λίχτενσταϊν τρεις φορές. Αρχικά το 1712 ως το 1718, την δεύτερη φορά από το 1732 ως το 1745 και την τρίτη φορά ως από το 1748 ως το 1772. Ήταν ο 698ος Ιππότης του Τάγματος του Χρυσόμαλλου Δέρατος στην Αυστρία. Το 1771 απεβίωσε ο επόμενος αδελφός του Εμμανουήλ, έτσι όταν πέθανε ο Ιωσήφ το 1772 στη Βιέννη, το Πριγκιπάτο περιήλθε στον γιο τού Εμμανουήλ, τον Φραγκίσκο-Ιωσήφ Α΄.

Οικογένεια
Νυμφεύτηκε το 1718 την εξαδέλφη του Άννα-Μαρία, κόρη τού Αντωνίου-Φλωριανού πρίγκιπα του Λίχτενσταϊν και είχε τέκνα:
 Φίλιππος-Ερνέστος 1722-1723, απεβίωσε ενός έτους.
 άλλα τέσσερα τέκνα απεβίωσαν μικρότερα.

Παραπομπές

Κατηγορία:Πρίγκιπες του Λίχτενσταϊν